**ANKETA ZA PRIKUPLJANJE POVRATNIH INFORMACIJA O SASTANKU PEMPAL-ova BCOP-a U MOSKVI**

### Sastanak Radne skupine za proračunsku transparentnost i pismenost PEMPAL-ove Zajednice prakse za proračun (BCOP-a) održao se 22. i 23. lipnja 2017. u Moskvi u Rusiji.

Nakon skupa, izrađena je trojezična *online* anketa na temelju standardnih pitanja koje je osmislilo Tajništvo. Cilj ankete bio je prikupiti povratne informacije o skupu te o planovima za budućnost.

Poveznica na anketu – <https://www.surveymonkey.com/r/CC682DH>

Prikupljanje odgovora na anketu započelo je 26. lipnja i završilo 10. srpnja 2017.

Pozivnice za sudjelovanje u anketi dobili su svi sudionici skupa. Poslali smo 16 pozivnica.

Na anketu je odgovorilo devet osoba. Od devet ispitanika, jedan je bio pozvani stručnjak, dva predstavnici Izvršnog odbora zajednice prakse i šest predstavnici zemalja PEMPAL-a.

U ovom izvješću analiziramo svih devet odgovora. Za potrebe daljnjeg izračuna, taj iznos uzimamo kao 100 %.

Svi će ti odgovori biti uključeni u bazu podataka povratnih informacija povezanih sa skupom.

Upitnik se sastoji od pet dijelova: o ispitaniku, organizaciji skupa, vođenju skupa, općem dojmu i preporukama za buduće skupove. Anketa ukupno ima 23 pitanja.

*O ISPITANIKU*

### 1. Vi ste…

### Odgovorilo je devet ispitanika (100 %). Među njima: šest predstavnika zemalja PEMPAL-a, jedan pozvani stručnjak, dva predstavnici Izvršnog odbora zajednice prakse.

Pozvani stručnjak

Član resursnog tima

Predstavnik institucije domaćina

Predstavnik donatora

Predstavnik zemlje članice PEMPAL-a

Predstavnik Izvršnog odbora zajednice prakse

**2. Je li ovo bilo vaše prvo sudjelovanje na skupu PEMPAL-a?**

Na ovo je pitanje odgovorilo devet ispitanika (100 %). Među njima je 66,7 % odgovorilo „ne“.

|  |  |  |
| --- | --- | --- |
| **Mogući odgovori** | **Postotak odgovora** | **Zbroj odgovora** |
| Da | 33,33 % | 3 |
| Ne | **66,67 %** | **6** |

**3. Na koliko ste PEMPAL-ovih skupova već sudjelovali?**

Ovo je pitanje bilo namijenjeno samo onim ispitanicima koji su na prethodno pitanje odgovorili „ne“.

Na ovo pitanje odgovorilo je šest ispitanika.

|  |  |  |  |  |
| --- | --- | --- | --- | --- |
| **1 – 2** | **3 – 4** | **5 – 6** | **više od 6** | **Zbroj odgovora** |
| 1 | 0 | 1 | **4** | 6 |

***PRVI DIO – ORGANIZACIJA SKUPA***

**4. Kako ocjenjujete svoje sudjelovanje na ovom skupu?**

Dobili smo devet (100 %) odgovora. Sedam ispitanika smatra da je njihovo sudjelovanje na skupu bilo „aktivno“. Dva ispitanika smatraju da je njihovo sudjelovanje bilo „prosječno“. Nitko nije odabrao opciju „pasivno“.

aktivno

pasivno

prosječno

**5. Kako sveukupno ocjenjujete trajanje skupa?**

Na ovo je pitanje odgovorilo devet ispitanika (100 %). I većina ih je pozitivno ocijenila trajanje skupa.

|  |  |  |
| --- | --- | --- |
| **Mogući odgovori** | **Postotak odgovora** | **Zbroj odgovora** |
| Prekratko | 33,33 % | 3 |
| Dovoljno | **66,67 %** | **6** |
| Predugo | 0,00 % | 0 |

**6. U kojoj se mjeri slažete sa sljedećim tvrdnjama o sudionicima na skupu? (Molimo ocijenite svaku stavku):**

Na ovo je pitanje odgovorilo devet ispitanika (100 %).

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 izričito se ne slažem** | **2** | **3** | **4** | **5 izričito se slažem** | **Zbroj odgovora** | Prosječno |
| a) Razina skupa odgovarala je osobi s mojim iskustvom i znanjem. | 0 | 0 | 0 | 1 | **8** | 9 | **4,9** |
| b) Mogao/la sam učiti iz iskustva drugih sudionika na skupu. | 0 | 0 | 1 | 3 | **5** | 9 | 4,4 |
| с) Sudionici su imali otprilike istovjetnu razinu prethodne stručnosti potrebnu za teme skupa. | 0 | 0 | 2 | **5** | 2 | 9 | 4,0 |
| d) Sadržaj prezentacija, uručci i ostali materijali odgovarali su osobi s mojom razinom znanja. | 0 | 0 | 0 | 2 | **7** | 9 | 4,8 |

**7. U kojoj se mjeri slažete sa sljedećim tvrdnjama o oblikovanju sadržaja na skupu? (Molimo ocijenite svaku stavku):**

Na ovo je pitanje odgovorilo devet ispitanika (100 %).

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 izričito se ne slažem** | **2** | **3** | **4** | **5 izričito se slažem** | **Zbroj odgovora** | Prosječno |
| a) Program skupa pravilno je planiran. | 0 | 0 | 0 | 3 | **5** | 8 | 4,6 |
| b) Sadržaj skupa pravilno je pripremljen. | 0 | 0 | 0 | 2 | **7** | 9 | 4,8 |
| с) Na skupu smo se bavili pitanjima važnima za ono čime se bavim. | 0 | 0 | 0 | 1 | **8** | 9 | **4,9** |
| d) Skup je obuhvatio odgovarajući broj tema u odnosu na količinu dostupnog vremena. | 0 | 0 | 2 | **5** | 2 | 9 | 4,0 |
| e) Prezentacije za vrijeme skupa bile su relevantne i korisne. | 0 | 0 | 0 | 3 | **6** | 9 | 4,7 |
| f) Bilo je dovoljno vremena za postavljanje pitanja govornicima. | 0 | 0 | 2 | 3 | **4** | 9 | 4,2 |

Dobili smo jedan komentar:

1. *Bilo je lijepo i korisno sudjelovati na skupu, program skupa bio je zanimljiv.*

**8. U kojoj se mjeri slažete sa sljedećim tvrdnjama o ishodima skupa? (Molimo ocijenite svaku stavku):**

Dobili smo devet odgovora (100 %).

|  |  |  |  |  |  |  |  |
| --- | --- | --- | --- | --- | --- | --- | --- |
| **Ostvareni su ciljevi skupa:** | **1 izričito se ne slažem** | **2** | **3** | **4** | **5 izričito se slažem** | **Zbroj odgovora** | **Prosječno** |
| a) Sudjelovanje na Konferenciji na temu proračunske pismenosti u Rusiji kako bi se saznalo više o zajedničkom projektu Ministarstva financija Ruske Federacije i Svjetske banke. | 0 | 0 | 0 | 2 | **7** | 9 | 4,8 |
| b) Održavanje sastanka radne skupine u svrhu rasprava o alatima za procjenu transparentnosti proračuna i budućem radu u praksi participativne izrade proračuna. | 0 | 0 | 0 | 1 | **8** | 9 | **4,9** |

Nismo dobili nijedan komentar.

# DRUGI DIO – VOĐENJE SKUPA

**9. Molimo vas da ocijenite kvalitetu organizacije i vođenja skupa:**

Dobili smo devet (100 %) odgovora. Svi su dali pozitivne ocjene.

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 niska** | **2** | **3** | **4** | **5 visoka** | **Zbroj odgovora** | Prosječno |
| **Kvaliteta organizacije** | 0 | 0 | 0 | 1 | **8** | 9 | 4,9 |
| **Kvaliteta vođenja** | 0 | 0 | 0 | 0 | **9** | 9 | **5** |

Dobili smo dva informativna komentara.

1. *Konferencija Svjetske banke na temu proračunske pismenosti i sastanak Radne skupine za proračunsku pismenost i transparentnost PEMPAL-ova BCOP-a održani su na vrlo visokoj profesionalnoj razini. Sudionici su dobili sve potrebne materijale, a atmosfera je istovremeno bila i prijateljska i poslovna. Želim istaknuti i visoku razinu organizacije u pogledu putovanja i prijevoza do hotela i natrag te izbora mjesta održavanja i hotela. Administrativna podrška: na ljestvici od jedan do pet ocjena je +10. Hvala svim organizatorima skupa, a posebno Kseniji. Nadam se da ću imati priliku ponovno vidjeti sve organizatore skupa i članove Radne skupine.*
2. *Hvala Tajništvu (posebno Kseniji Galantsovoj) na pravovremenom i dobro koordiniranom radu sa sudionicima skupova PEMPAL-a.*

**10. Jeste li program i informacije o skupu dobili na vrijeme kako bi vam bili od koristi?**

Dobili smo devet (100 %) odgovora. Svi su odgovori (100 %) glasili „da“.

**11. Jeste li dobili praktične informacije (o smještaju i ostalim sadržajima itd.) prije skupa?**

Dobili smo devet (100 %) odgovora. Svi su odgovori (100 %) glasili „da“.

**12. Jeste li zadovoljni kvalitetom simultanog prevođenja za vrijeme skupa?**

Dobili smo devet (100 %) odgovora.

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 niska** | **2** | **3** | **4** | **5 visoka** | **Zbroj odgovora** | **Prosječno** |
|  | 0 | 0 | 0 | 1 | **8** | 9 | 4,9 |

Dobili smo jedan komentar: *Nemam ništa za dodati. Rad prevoditeljskog tima bio je odličan. Bilo je manjih tehničkih problema, ali gdje ih nema?*

**13. Jeste li zadovoljni kvalitetom pisanih prijevoda materijala za skup?**

Dobili smo devet (100 %) odgovora.

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 niska** | **2** | **3** | **4** | **5 visoka** | **Zbroj odgovora** | **Prosječno** |
|  | 0 | 0 | 0 | 1 | **8** | 9 | 4,9 |

Nismo dobili nijedan komentar.

## TREĆI DIO – UKUPNI DOJAM

**14. Je li skup bio ispod vaših očekivanja, je li ispunio ili premašio vaša očekivanja?**

Na pitanje je odgovorilo devet sudionika (100 %).

|  |  |  |
| --- | --- | --- |
| **Mogući odgovori** | **Postotak odgovora** | **Zbroj odgovora** |
| Ispod očekivanja | 0,00 % | 0 |
| Ispunilo očekivanja | **77,78 %** | **7** |
| Premašilo očekivanja | 22,22 % | 2 |

**15. Što vam se najviše svidjelo u vezi sa skupom?**

Dobili smo pet komentara.

Sudionicima se sviđaju različiti aspekti skupa:

1. *Održane su otvorene rasprave o određenim pitanjima.*
2. *Sviđalo mi se što su na konferenciji izrečena mnoga različita stajališta o određenim pitanjima. Na sastanku Radne skupine saslušana su mišljenja svih sudionika.*
3. *Program skupa bio je bogat. Raspravljalo se o aktualnim temama u pogledu praksi mnogih zemalja u području proračunske pismenosti. Sviđala nam se lokacija i usluga hotela Marriott. Tijekom skupa imali smo priliku naučiti više o iskustvima stranih kolega i stručnjaka te o iskustvu ruskih regija (o problemima s kojima se suočavaju).*
4. *Naučili smo mnogo toga zanimljivog i korisnog.*
5. *Prijateljska atmosfera, organizacija skupa, otvorene rasprave.*

**16. Što vam se najmanje svidjelo u vezi sa skupom?**

Dobili smo tri komentara.

1. *Sve mi se svidjelo.*
2. *Vrijeme je bilo loše. Ali na nebo se ionako ne može utjecati.*
3. *Program skupa bio je vrlo zanimljiv, ali bilo bi bolje da se nekim pitanjima moglo posvetiti više vremena.*

### 17. Planirate li izvijestiti svoje kolege o ovom skupu?

Na pitanje je odgovorilo devet sudionika (100 %). Svi su odgovori (100 %) glasili „da“.

**18. Kako planirate izvijestiti svoje kolege?**

Dobili smo devet (100 %) odgovora. Većina će sudionika pripremiti izvješće.

|  |  |  |
| --- | --- | --- |
| **Mogući odgovori** | **Postotak odgovora** | **Zbroj odgovora** |
| Podijeliti materijale | 66,67 % | 6 |
| Napraviti prezentaciju | 11,11 % | 1 |
| Pripremiti izvješće nakon povratka u ured | **88,89 %** | **8** |

Dobili smo dva komentara:

1. *Napisat ću članak za objavu u našem časopisu (mjesečnik Ministarstva financija Republike Tadžikistan koji je dostupan diljem zemlje).*
2. *Pripremit ću izvješće nakon povratka u ured i predstaviti ga ministru.*

**19. U kojoj se mjeri slažete sa sljedećom tvrdnjom?**

Na ovo je pitanje odgovorilo devet ispitanika (100 %). Prosječan odgovor je pozitivan.

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 ni najmanje** | **2** | **3** | **4** | **5 u potpunosti** | **Zbroj odgovora** | **Prosječno** |
| Moći ću primijeniti znanje stečeno na skupu u svojem poslu. | 0 | 0 | 0 | 3 | **6** | 9 | 4,7 |

**20. Kako možete primijeniti stečeno znanje?**

Dobili smo pet komentara.

1. *Podijelit ću materijale s kolegama i pokušati dokazati nadređenima da povećanje transparentnosti proračunskog postupka može biti vrlo korisno.*
2. *Nastojat ću organizirati javne rasprave na temu proračuna na lokalnoj razini i time uključiti javnost u pregled proračuna. Imam još nekoliko ideja.*
3. *Znanje ću primijeniti u pisanju normativnih pravnih dokumenata te komentara i pojašnjenja u znanstvenim izvješćima.*
4. *Vjerojatno ćemo biti u prilici raditi na nekim projektima povezanima s proračunskom pismenošću pa ću tada moći upotrijebiti primljene materijale.*
5. *Moći ću primijeniti svoje znanje u pripremi metodoloških dokumenata, smjernica i akcijskih planova namijenjenih održavanju proračunske transparentnosti.*

**21. Moje opće zadovoljstvo skupom bilo je...**

Dobili smo devet (100 %) odgovora. Nije bilo negativnih odgovora.

|  |  |  |  |  |  |  |
| --- | --- | --- | --- | --- | --- | --- |
| **1 nezadovoljan** | **2** | **3** | **4** | **5** **vrlo zadovoljan** | **Zbroj odgovora** | **Prosječno** |
| 0 | 0 | 0 | 1 | **8** | 9 | 4,9 |

### *ČETVRTI DIO – PREPORUKE ZA BUDUĆE SKUPOVE*

### 22. Imate li kakvih prijedloga za unaprjeđenje sadržaja, pristupa i ostalih vidova ovakvih skupova u budućnosti?

Dobili smo jedan komentar: *Bilo bi dobro jednom mjesečno organizirati videokonferenciju sa članovima Radne skupine (određeno vrijeme i datum). Na taj bi se način moglo raspravljati o većem broju tema i moglo bi se obaviti više posla.*

### 23. Postoje li još neki proizvodi, istraživanja ili usluge koji bi vam bili korisni u radu, a da ih PEMPAL može ponuditi?

### Dobili smo dva komentara.

### *Postupak planiranja proračuna, počevši na lokalnoj razini.*

### *Primjena alata OECD-a za procjenu razine transparentnosti proračuna.*